आदित्य ठाकरे
आदित्य ठाकरे (जन्म: 13 जून 1990) एक भारतीय राजनीतिज्ञ तथा महाराष्ट्र के विधायक है। वे निवर्तमान महाराष्ट्र सरकार में पर्यटन पर्यावरण मंत्री थे। वो महाराष्ट्र के पूर्व मुख्यमंत्री उद्धव ठाकरे के पुत्र हैं। आदित्य एक कवि भी हैं। आदित्य मुम्बई के सेंट जेवियर्स कॉलेज के छात्र रहे हैं। इन्होंने 'युवा सेना' के जरिए अपनी राजनीतिक पारी का आगाज किया। बॉम्बे स्कॉटिश स्कूल में पढ़ाई के दौरान आदित्य का अंग्रेजी में एक कविता संग्रह 'माई थॉट इन ब्लैक ऐंड व्हाइट' प्रकाशित हुआ था।[उद्धरण चाहिए] बाल ठाकरे अपने समय के मशूहर कार्टूनिस्ट थे तो उद्धव फोटोग्राफर हैं। आदित्य की रुचि भी साहित्य में है। उनकी कविता संग्रह हिंदी और मराठी में भी छप चुका है। इसके अलावा उनके लिखे गए गीतों का एल्बम "उम्मीद" भी लांच हो चुका है। इन गीतों को कैलाश खेर, सुरेश वाडकर, शंकर महादेवन और सुनिधि चौहान जैसे दिग्गज गायकों ने अपनी आवाज दी है। आदित्य के राजनीति में आने का संकेत उद्धव ने 2008 में ही दे दिया था। 2009 के चुनाव में आदित्य ने शिवसेना के लिए प्रचार भी किया था।[उद्धरण चाहिए] आदित्य ठाकरे ने पहली  बार 2019 महाराष्ट्र विधानसभा चुनाव लड़ा . जिसके साथ ही वह ठाकरे परिवार से चुनाव लड़ने वाले पहले सदस्य भी बन गए. आदित्य ठाकरे ने वर्ली विधानसभा सीट से अपना पहला चुनाव लड़ा | आदित्य ठाकरे ने वर्ली सीट पर एनसीपी के सुरेश माणे को 67,427 वोटों के अंतर से हराया | जिसके बाद उन्हें अपने पिता के कैबिनेट में जगह दी गई और उन्होंने पहली बार कैबिनेट मंत्री की जिम्मेदारी संभाली |